ทักษิณ เมิน ถอดยศ ตายก็เอาไปไม่ได้ อัด คสช.ไม่ปรองดอง
ภาพจาก : ,ประดับดาว คนเดิม,ทักษิณ ชินวัตร อดีตนายกรัฐมนตรี เมิน ถอดยศ พ.ต.ท. ชี้ ตายไปก็เอาไปไม่ได้ อัด คสช. ไม่ปรองดองตามคำพูด ระบุเหยียบมาได้เลย ไม่มีร้อง เย้ย ตอนนี้รู้สึกเหมือนเพลงดัง สบาย สบาย ,วันที่ 7 ก.ย. ผู้สื่อข่าวรายงานว่า ผู้ใช้เฟซบุ๊ก ประดับดาว คนเดิม ได้โพสต์คลิป ที่ 1 ความยาว 4.58 นาที เป็นคลิป นายทักษิณ ชินวัตร อดีตนายกรัฐมนตรี กำลังพูดคุยกับเครือข่ายคนเสื้อแดง ในต่างประเทศ ผ่านโซเชียลมีเดีย โดยได้กล่าวถึงกรณี ถอดยศว่า 9 ปีเกือบ 10 ปีมาแล้ว คนคงลืมผมไปเยอะแล้ว บางทีไม่ได้ทำอะไรเลย ไปพูดที่หนึ่งก็เป็นเรื่องใหญ่โต คราวก่อนเรื่องพาสปอร์ต มาคราวนี้ก็ถอดยศจะเอาเครื่องราชคืน คือเราเป็นคนพุทธใดๆ ในโลกล้วนอนิจจัง ทุกอย่างที่เรามีวันนี้ไม่ใช่ของเรา แม้กระทั่งตัวและร่างกายก็ไม่ได้เป็นของเราจะไปยึดติดอะไรกันนักหนา วิธีคิดเขากับผมมันไม่เหมือนกัน เขาอาจติดยึดมองว่ายศนั้นเป็นเรื่องใหญ่ ต้องเล่าให้ฟังว่าตอนผมเป็นนักธุรกิจ ปี 1993 ฟ็อกซ์แมกกาซีนให้เป็นนักธุรกิจอันดับต้นๆ ของเอเชีย ปี 1994 เป็นรมว.ต่างประเทศ ก็คิดอยู่ว่าควรจะใช้ยศหรือไม่ เพราะไม่ได้ใช้อยู่พักหนึ่งหลังออกจากราชการ แต่ว่าหลายคนและผมเองก็คิดตรงกันว่าในเมื่อเป็นยศพระราชทาน ถึงแม้ว่าเราไม่มีความจำเป็นต้องใช้ ก็ต้องใช้เพื่อแสดงความจงรักภักดี เวลามาต่างประเทศเขาก็พยายามเขียนดร.ทักษิณ ชินวัตร อย่าเขียนยาวฝรั่งงง ในสากลเขาไม่ใช้ยศ แต่การใช้แสดงถึงความจงรักภักดีเท่านั้น ไม่มีความจำเป็นอยากใช้ก็ต้องใช้,ในเมื่อไม่ให้ใช้ก็ไม่ว่ากัน ไม่ได้ติดยึด ตอนเป็นรองนายกฯ เขาจะเสนอยศพลตรีให้ ผมไม่เอา เป็นรองนายกฯพอ เพราะผมถือว่า มันไม่ได้เป็นสิ่งที่ต้องไขว่คว้าหรือยึดติด พอมาเป็นนายกฯ เขาเสนอให้เป็นพลเอก เป็นพลตำรวจเอกก็ไม่เอา เพราะฉะนั้นมันไม่มีอะไรเลย คนที่จะโกรธแทนผม อย่าไปโกรธ ช่างเถอะครับ เป็นเรื่องขำ เหมือนเด็ก ผมมองพวกนี้เป็นเด็ก ตำแหน่งใหญ่แต่พฤติกรรมเหมือนเด็ก เรื่องอะไรก็ไม่รู้ เรื่องเล็กๆ น้อยๆ เรื่องใหญ่ๆ ไม่ทำ เรื่องสำคัญของบ้านเมือง เรื่องความเดือดร้อนของประชาชนไม่ทำ ทำแต่เรื่องเล็กๆ และก็เอาเรื่องเล็กๆ มาเป็นผลงาน แล้วก็แสดงเอาหัวใจความรักชาติของตัวเองมาผูกขาด มารักชาติคนเดียว คนอื่นไม่รัก มันก็รักกันทุกคน นายทักษิณกล่าว,ชมคลิป,https://www.facebook.com/100007703915111/videos/1616037478663034/?permPage=1,https://www.facebook.com/100007703915111/videos/1616064578660324/,ขณะที่ ผู้ใช้เฟซบุ๊ก ประดับดาว คนเดิม ได้โพสต์คลิป ที่ 2 ความยาว 7.42 นาที เป็นคลิป นายทักษิณ ได้กล่าวถึง กรณี คสช. ทำการรัฐประหาร ว่า ความรับผิดชอบของคนเป็นผู้นำต้องเอาบ้านเมือง ไม่ใช่เรื่องส่วนตัว ตอนปฏิวัติตอนแรกบอกจะปรองดอง ตอนนี้เป็นการล้างเผ่าพันธุ์ซะแล้ว ล้างไม่หมดหรอก ล้างหมดภาคใต้ต้องหมดไปนานแล้ว เราคนไทยด้วยกันพูดภาษาเดียวกัน ทำไมไม่พูดกัน พูดกันง่ายกว่าปราบ เพราะปราบเอาไม่อยู่หรอก อย่างผมเป็นคนพูดรู้เรื่อง ทำไมไม่พูด เหยียบมันทีสองที เหยียบแม่โป้งที เหยียบขาทีดูมันจะร้องไหม ผมก็ไม่ร้องแต่ขำ อยากเหยียบอีกเหยียบมาเลย ตอนนี้เราร้องเพลงเบิร์ด สบาย สบาย จะไปทุกข์ทำไม หากผมทุกข์คนสนับสนุนก็ต้องทุกข์ หากคิดจะเป็นผู้นำต้องให้กำลังใจผู้ที่ร่วมรบมา อย่าชวนเขาเศร้า มีเรื่องที่ต้องเศร้าเยอะ เราอยู่ต่างแดนสามารถทำนายชีวิตตัวเองได้เพราะกติกาเขาชัดเจน กฎหมายเป็นกฎหมาย ระเบียบเป็นระเบียบ เขาไม่มองว่าสีอะไร เขาด่าเราแทบเป็นแทบตายบอกชอบแล้ว แต่พวกเราหมิ่นนิดเดียวเอาเข้าคุกไม่รอลงอาญา มันไม่ปรองดองสักระบบ แล้วเมื่อไหร่จะจบ,นายทักษิณ ระบุด้วยว่า วันนี้ประเทศไทยเราแค่สามัคคีอย่างเดียวก็ยังสู้ต่างประเทศไม่ได้ เราช้าไป เพราะเราทำให้การเมืองอ่อนแอมาตลอด ไม่อยากเห็นการเมืองเข้มแข็ง แล้วเมื่อไหร่บ้านเมืองจะมีความต่อเนื่องในการพัฒนา วันนี้ประเทศไทยไม่คิดเรื่องอนาคต คิดแต่ประวัติศาสตร์ เป็นคนหลงประวัติศาสตร์ และจะทำมนุษย์ 60 ล้านคนเป็นหุ่นยนต์ด้วยค่านิยม 12 ประการ ซึ่งเป็นไปไม่ได้ ระบอบประชาธิปไตยทั่วโลกเขาต้องการความสวยงามของความหลากหลายทางความคิด เสียงส่วนใหญ่เป็นผู้ชนะทุกคนเคารพ วันนี้เชื่อผู้นำก็ลากชาติลงคลอง จุดอ่อนวันนี้คืออยู่กับตัวเองเยอะไป ไม่อยู่กับอนาคต โลกมันเปลี่ยนแปลงไปแล้ว เราเกิดมาจนไม่ใช่ความผิดของเรา ถ้าเราตายจนเป็นความผิดของเรา แต่ถ้าเราไม่อยากตายจน แต่ตายจน เป็นความผิดของรัฐบาล เพราะไม่สามารถเปิดโอกาสให้ประชาชนพ้นจากความยากจนได้ คำว่าโอกาสเป็นสิ่งสำคัญของทุกประเทศและรัฐบาลหากไม่สร้างโอกาสให้กับประชาชนเขาจะอยู่ได้อย่างไร
ทักษิณ ชินวัตร อดีตนายกรัฐมนตรี เมิน ถอดยศ พ.ต.ท. ชี้ ตายไปก็เอาไปไม่ได้ อัด คสช. ไม่ปรองดองตามคำพูด ระบุเหยียบมาได้เลย ไม่มีร้อง เย้ย ตอนนี้รู้สึกเหมือนเพลงดัง สบาย สบาย 
ทักษิณ,ถอดยศ,ไม่ปรองดอง,พ.ต.ท.,ทักษิณ ชินวัตร,อดีตนายกรัฐมนตรี,ประดับดาว คนเดิม,เหยียบมาเลย,ไม่ร้อง,ไม่ยึดติด,ตายไปก็เอาไปไม่ได้,เสื้อแดง,ข่าว,ไทยรัฐออนไลน์,ข่าวการเมือง